《春日晋祠同声会集得疏字韵》
唐代·李益

风壤瞻唐本，山祠阅晋馀。水亭开帟幕，岩榭引簪裾。

地绿苔犹少，林黄柳尚疏。菱苕生皎镜，金碧照澄虚。

翰苑声何旧，宾筵醉止初。中州有辽雁，好为系边书。

作者简介：李益(约750—约830)， 唐代诗人，字君虞，祖籍凉州姑臧（今甘肃武威市凉州区），后迁河南郑州。大历四年(769)进士，初任郑县尉，久不得升迁，建中四年(783)登书判拔萃科。因仕途失意，后弃官在燕赵一带漫游。以边塞诗作名世，擅长绝句，尤其工于七绝。